CRNA GORA
OPŠTINA MOJKOVAC
Sekretarijat  za uređenje prostora

i održivi razvoj

Broj:09/2-51-1614
Mojkovac:11.11.2016.godine

P R E D M E T:   Pojašnjenje tenderske dokumentacije po Pozivu br. B5/16 od 08.11.2016.godine

U zakonskom roku za pripremanje ponude postavljena su pitanja za pojašnjenje Tenderske dokumentacije od zainteresovanih ponuđača pa Vam ista dostavljamo sa odgovorima:

PITANJE:
Obraćamo Vam se sa zahtjevom za pojašnjenje i izmjenu tenderske dokumentacije br. B5/16 objavljene na portalu Uprave za javne nabavke dana 08.11.2016. godine, a vezano za izradu planske dokumentacije dijela DUP „Babića Polje 2“- Biznis zona, sa Strateškom procjenom uticaja na životnu sredinu.

Zahtjev za pojašnjenje i izmjenu tenderske dokumentacije glasi:

1) traži se da ponudjač ponudi izradu DUP sa strateškom procjenom uticaja na životnu sredinu. Važećom zakonskom regulativom isti obradjivač ne može da radi oba dokumenta, pa bi trebalo uvesti dvije partije: 1) za izradu DUP-a i 2) za izradu SPUŽS.
ODGOVOR:

U vezi sa Vašim Zahtjevom zavedenim pod br. 04-138 od 09.11.2016. godine, kojim se traži  pojašnjenje tenderske dokumentacije br. B5/16 od 08.11.2016.godine za uslugu izrade planske dokumentacije – dijela DUP-a „Babića Polje 2“- Biznis zona, sa Strateškom procjenom uticaja na životnu sredinu, obavještavamo Vas sljedeće:

U skladu sa članom 16, stav 6  Zakona o strateškoj procjeni uticaja na životnu sredinu („Sl.list RCG“, br. 80/05 i „Sl.list CG“, br. 73/10, 40/11 i 59/11), pravno lice ili preduzetnik koji učestvuje u izradi plana i programa ne može učestvovati u izradi izvještaja o strateškoj procjeni. 

U skladu sa navedenim, gdje je zahvaljujući Vašoj sugestiji o uočenoj grešci u primjeni zakonske regulative, naručilac ocijenjuje da je neophodno bitno izmijeniti tendersku dokumentaciju, a shodno članu 105 Zakona o javnim nabavkama, naručilac će donijeti odluku o obustavljanju postupka.
              Obradila,

          Ivana Medojević                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               

                                                                                                                                    Sekretar  

                                                                                                                              Jović Marković
